Οι **τρεις άρχοντες και πέντε αυτοκράτορες** ήταν μια ομάδα μυθικών κυβερνητών στην βόρεια αρχαία Κίνα που χρονολογήθηκαν στη συνέχεια στο χρονικό διάστημα από το 2852 ΠΚΕ περίπου έως το 2070 ΠΚΕ. Σήμερα θεωρούνται πολιτισμικοί ήρωες. 

Οι χρονολογήσεις αυτών των μυθολογικών μορφών είναι φανταστικές, αλλά σύμφωνα με ορισμένες αφηγήσεις προηγήθηκαν της δυναστείας Χσιά (μη εγγράμματη, χωρίς γραφή, και η οποία τεκμηριώνεται επίσης μόνο από μεταγενέστερες γραπτές πηγές).

Περιγραφή
---------

Οι Τρεις Άρχοντες, γνωστοί και ως Τρεις Αύγουστοι, ήταν θεοί-βασιλείς ή ημίθεοι που χρησιμοποιούσαν τις ικανότητές τους για να βελτιώσουν τις ζωές των ανθρώπων τους, προσδίδοντάς τους βασικές δεξιότητες και γνώσεις. Οι πέντε αυτοκράτορες παρουσιάζεται ως υποδειγματικοί σοφοί που κατείχαν υψηλά ηθικό χαρακτήρα και και έζησαν βίο μακρό, κυβερνώντας σε περίοδο μεγάλης ειρήνης. Στους Τρεις Άρχοντες αποδίδονται διάφορες ταυτότητες σε διαφορετικά κινεζικά ιστορικά κείμενα.

Σε αυτούς τους βασιλείς αποδίδεται η εισαγωγή της χρήσης της φωτιάς. Επίσης δίδαξαν τους ανθρώπους πώς να χτίζουν τις κατοικίες τους και επινόησαν τη γεωργία. Η σύζυγος του Κίτρινου Αυτοκράτορα πιστώνεται με την επινόηση της σηροτροφίας. Στους βασιλείς πιστώνεται, επίσης, η ανακάλυψη της ιατρικής, η επινόηση του ημερολογίου και η κινεζική γραφή. Μετά την εποχή τους, ο Γιού ο Μέγας ίδρυσε τη δυναστεία Χσιά. 

Σύμφωνα με μια σύγχρονη θεωρία με ρίζες στα τέλη του 19ου αιώνα, ο κίτρινος αυτοκράτορας υποτίθεται ότι είναι ο πρόγονος των ανθρώπων Χούα Χσιά. Το μαυσωλείο του κίτρινου αυτοκράτορα εγέρθηκε στην επαρχία Σενσί προκειμένου να τιμηθεί ο μύθος της καταγωγής του.

Φωτοθήκη
--------

* Ο ναός των τριών κυβερνητών (三皇殿) στο Τσανγκκτσούν Σι Ταοϊστικό ναό στην ΟυχάνΟ ναός των τριών κυβερνητών (三皇殿) στο Τσανγκκτσούν Σι Ταοϊστικό ναό στην Ουχάν
* Ο Σενόνγκ δοκιμάζει βότανα για να ανακαλύψει τις ιδιότητές τουςΟ Σενόνγκ δοκιμάζει βότανα για να ανακαλύψει τις ιδιότητές τους
* Η απεικόνιση του Κίτρινου Αυτοκράτορα κατά τον ιστορικόΗ απεικόνιση του Κίτρινου Αυτοκράτορα κατά τον ιστορικό
* Άλλη απεικόνιση του Κίτρινου ΑυτοκράτοραΆλλη απεικόνιση του Κίτρινου Αυτοκράτορα
* ο Τύμβος Σαοχάο κοντά στο Τσίφου, Σανγκτόνγκο Τύμβος Σαοχάο κοντά στο Τσίφου, Σανγκτόνγκ

Παραπομπές σημειώσεις
---------------------

1. ↑  Hucker, Charles (1995). *China's Imperial Past: An Introduction to Chinese History and Culture*. Stanford University Press. σελ. 22. ISBN 9780804723534.
2. 1 2  Morton, W. Scott Morton. Morton, William Scott. Lewis Charlton M. (2005). China: its history and culture. McGraw-Hill. ISBN 0-07-141279-4, ISBN 978-0-07-141279-7, σ. 14.
3. 1 2  王恆偉. (2005) (2006) 中國歷史講堂 #1 遠古至春秋. 中華書局. ISBN 962-8885-24-3, σ. 13.

Περαιτέρω ανάγνωση
------------------

* Allen, Herbert J. (translator) (1894). «Ssŭma Ch'ien's *Historical Records*, Introductory Chapter». *Journal of the Royal Asiatic Society* **26** (2): 269–295. doi:10.1017/S0035869X00143916. .
* Legge, James (μεταφραστής) (1865). «The Annals of the Bamboo Books: The reigns of Huang-te, Che, Chuen-heuh and Hëen-Yuen; The reigns of Yaou and Shun». *The Chinese Classics, volume 3, part 1*. σελίδες 108–116.

Εξωτερικοί σύνδεσμοι
--------------------

* Ιστορία της Κίνας Αρχειοθετήθηκε 2017-04-22 στο Wayback Machine. (αγγλ)